Cum rezistăm în faţa bârfelor ? 


Tonice pentru suflet: 


https://findependent.academia.edu/emystea/Tonice-pt-suflet 


https://archive.org/details/ Osteaemy?query=Tonice+pentru+suflet 


https://www.slideshare.net/steaemy 1/search_my_uploads?type=&new=&q=Tonice+pent 


ru+suflet 


3 ae de 


Intr-o zi, marele filosof Socrate se întâlni în calea sa cu un cunoscut. Acesta, 
văzându-l, îl opri şi îi zise: 
- Socrate, ştii ce tocmai am auzit despre unul dintre studenţii tăi? 


- Stai o clipă, îi replică Socrate. Inainte să îmi spui acest lucru, aş vrea să treci 
printr-un mic test, numit „testul celor trei”. 


- Trei? 

- Da, trei, continuă Socrate. Inainte să îmi spui despre studentul meu, să stăm 
puţin şi să testăm ce ai de gând să îmi spui. Primul test este „testul adevărului”. 
Eşti absolut sigur că ceea ce vrei să îmi spui este adevărat? 

- Nu, spuse cunoscutul, doar am auzit despre el. 

- Bine. Deci în realitate tu nu ştii dacă este adevărat sau nu. Acum să încercăm 
testul al doilea, „testul binelui”. Ceea ce vrei să îmi spui despre studentul meu 


este ceva de bine? 


- Nu, dimpotrivă, spuse omul din faţa filosofului şi dădu din umeri, destul de 
stânjenit de situaţia în care intrase de unul singur. 


Socrate continuă: 


- Totuşi, mai poţi trece testul încă, pentru că mai este un pas, „testul folosin- 
fei”. Aşa că te întreb: ceea ce vrei să îmi spui despre studentul meu îmi este de 
folos? 


- Nu, nu chiar... 


- Ei bine, concluzionă Socrate, dacă ceea ce vrei să îmi spui poate că nici nu e 
adevărat, nu e nici ceva bun şi nici nu este de folos, atunci de ce să îmi mai 
spui? 


a e 3 


Vedeţi, dragii mei, cât de elegant a rezolvat Socrate situația? Oare de câte ori în 
zi nu ascultăm sau spunem ceva ce nu este nici adevărat, nici bine şi nici folo- 
sitor? Trăim într-o vreme în care ajung la noi informaţii nenumărate, dintre cele 
mai variate şi pe cele mai diverse căi. Şi desigur, le transmitem şi noi mai de- 
parte, de multe ori netrecându-le prin nici unul dintre cele trei teste. Facem acest 
lucru cu voie sau fără voie. Dar îl facem şi el nu ne ajută, nu ne foloseşte şi cu 
siguranță nu ne onorează. 


Chiar dacă în societatea în care trăim zvonul şi minciuna sunt foarte prezente şi 
încurajate, nu suntem lipsiţi de alternative, de excepţii, iar schimbările nu le pu- 
tem pune decât fiecare dintre noi în practică. Ține doar de noi în ce măsură vom 
face schimbarea cu propria persoană. 


Trăim în această avalanşă de informaţii care ne invadează şi uneori ne identifi- 
căm cu ceea ce ne este furnizat de mass-media, de cunoscuţi, necunoscuţi, prie- 
teni. Aşa că vă îndemn să faceţi o selecţie mai atentă a ceea ce auziţi, citiți şi 
chiar vedeţi şi să treceţi totul prin aceste trei teste: „testul adevărului”, „testul 
binelui” şi „testul folosinţei”. 


SA 
/ 


